སྙིང་རྗེ་དང་ལྷན་དུ་བཟོད་གསོལ་ཀྱི་སེམས་རང་བཞིན་དུ་འབྱུང་བ་དང།དེ་ནས་བཟོད་སྒོམ་དང་ཆོག་ཤེས་འབྱུང་གི་ཡོད།ཆ་རྐྱེན་དེ་གསུམ་ལ་བརྟེན་ནས་ཡིད་ཚིམ་པ་ཞིག་ཡོང་གི་ཡོད་པ་རེད།དེ་ནི་ཆོས་ལུགས་ཚང་མར་ཐུན་མོང་དུ་ཡོད།ང་ཚོས་བཤད་དང་ཤོད་མུས་ཀྱི་གཞི་རྩའི་མིའི་རིན་ཐང་རྒྱ་སྐྱེད་གཏོང་རྒྱུར་དེ་དག་ཀྱང་གལ་ཆེན་པོ་ཡིན།དེར་བརྟེན།གཞི་རྩ་དེའི་ཐོག་ལ་ང་ཚོའི་ཆོས་ལུགས་ཚང་མ་ཕན་ཐོགས་ཆེན་པོ་ཡོད་པ་སྟེ།དེ་དག་གིས་བཟང་སྤྱོད་ལྡན་པའི་མི་ཚེ་སྐྱེལ་སྟངས་ཞེས་པའི་ང་ཚོའི་བདེ་སྐྱིད་ཀྱི་རྨང་གཞི་གང་ཡིན་པ་དེ་གོང་འཕེལ་གཏོང་གི་ཡོད།དེ་འདྲ་སོང་བ་ཡིན་ཙང།ཆོས་ལུགས་ཚང་མས་བསླབ་བྱ་གཅིག་མཚུངས་འཁྱེར་ཡོང་གི་ཡོད་པར་བརྟེན་དེ་དག་ཚང་མར་འགྲོ་བ་མིའི་རིགས་ལ་ཕན་འདོགས་པའི་ནུས་པ་མཉམ་པར་ཡོད་པ་ཡིན།